

**Тіркеушілерге қойылатын талаптар туралы**

***Күшін жойған***

Қазақстан Республикасы Бағалы қағаздар жөніндегі Ұлттық комиссиясының Қаулысы 1998 жылғы 5 маусымдағы N 5 Қазақстан Республикасының Әділет министрлігінде 1998 жылғы 6 тамызда тіркелді. Тіркеу N 563. Күші жойылды - Қазақстан Республикасы Қаржы нарығын және қаржы ұйымдарын реттеу мен қадағалау агенттігі Басқармасының 2007 жылғы 28 мамырдағы N 151 қаулысымен.

*------------Қаулыдан үзінді------------------*

*Бағалы қағаздар рыногы субъектілерінің қызметін реттейтін нормативтік құқықтық актілерді Қазақстан Республикасының заңнамасына сәйкес келтіру мақсатында Қазақстан Республикасы Қаржы нарығын және қаржы ұйымдарын реттеу мен қадағалау агенттігі (бұдан әрі - Агенттік) Басқармасы ҚАУЛЫ ЕТЕДІ:*

*1. Мыналардың күші жойылды деп танылсын:*

*1) Қазақстан Республикасының Бағалы қағаздар жөніндегі ұлттық комиссиясының "Тіркеушілерге қойылатын талаптар туралы" 1998 жылғы 5 маусымдағы N 5 қаулысы (Нормативтік құқықтық актілерін мемлекеттiк тiркеу тізiлiмiнде N 563 тiркелген);*

*2) ...*

*2. Осы қаулы қабылданған күннен бастап қолданысқа енгізіледі.*

*3. ...*

*Төраға*

------------------------------

      Тіркеушілердің қызметін реттеу және инвесторлардың мүдделерін қорғау мақсатында Қазақстан Республикасының Бағалы қағаздар жөніндегі ұлттық комиссиясы

                             ҚАУЛЫ ЕТЕДІ:

      1. <\*>

    Ескерту: 1-тармақтың күші жойылды - ҚР Ұлттық банкі басқармасының 2002 жылғы 16 ақпандағы N 52 қаулысымен.
 V021851\_

      2. Тіркеушілерге мынадай техникалық-технологиялық талаптар белгіленсін:

      1) 2000 жылы проблемалардың туындауының алдын алатын және оның туындалуы мүмкін салдарларын төмендететін ақпараттық технологияларды пайдалану;

      2) сыртқы электр көздерін пайдаланусыз, оның ішінде электрмен жұмыс істейтін құралдар мен приборларды пайдаланусыз толық қағаз технология бойынша бағалы қағаздар ұстаушыларының тізілімін жүргізуді және сақтауды жүзеге асыруға мүмкіндік беретін материалдық-техникалық ресурстардың болуы;

      3) бағалы қағаздар ұстаушыларының тізілімін жүргізу және сақтау жүйелерімен бағалы қағаздар ұстаушылардың кемінде 5.000.000 (бес миллион) жеке шоттарын ұстап тұру;

      4) бағалы қағаздар ұстаушыларының барлық тізілімде бір бағалы қағаздар ұстаушыға арналған бір жеке шот ашуға негізделген бағалы қағаздар ұстаушыларының тізілімін жүргізу технологиясын пайдалану.<\*>

      3. Тіркеушілер 1998 жылғы 01 қазанға дейінгі мерзімде өз капиталдарының мөлшерін және олардың бағалы қағаздар ұстаушылар тізілімін жүргізу жөніндегі қызметін реттейтін ішкі құжаттарын қолданылып жүрген заңдарға және осы Қаулыға сәйкестендіруге міндеттелсін.<\*>

      3-1. Тіркеушілер өз қызметтерін (бағалы қағаздар ұстаушыларының  тізілімін жүргізу жөніндегі қызметті реттейтін ішкі құжаттарды қоса):

     1) осы Қаулының 2-тармағының 1) және 2) тармақшаларының талаптарына 1999 жылғы 01 желтоқсанға дейінгі мерзімде;

      2) осы Қаулының 2-тармағының 3) және 4) тармақшаларының талаптарына  2000 жылғы 01 көкекке дейінгі мерзімде сәйкес келтіруге міндеттелсін.<\*>

      Ескерту: 2-тармақ жаңа редакцияда жазылды, 3-тармаққа өзгеріс енгізілді, 3-1-тармақпен толықтырылды - ҚР Бағалы қағаздар жөніндегі ұлттық комиссиясының 1999 жылғы 14 қазандағы N 47 қаулысымен.
 V990936\_

      4. Осы Қаулының орындалысына бақылау жасау Ұлттық комиссия орталық аппаратының Лицензиялау және қадағалау басқармасына жүктелсін.

*Ұлттық комиссияның Төрағасы*

*Ұлттық комиссияның мүшелері*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК